CELEX: C2007/170/23
Language: mt
Date: 2007-07-21 00:00:00
Title: Kawża C-240/07: Talba għal deċiżjoni preliminari mressqa mill-Bundesgerichtshof (il-Ġermanja) fis- 16 ta' Mejju 2007 — Sony Music Entertainment vs Falcon Neue Medien Vertrieb GmbH

21.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 170/13
            
         Talba għal deċiżjoni preliminari mressqa mill-Bundesgerichtshof (il-Ġermanja) fis-16 ta' Mejju 2007 — Sony Music Entertainment vs Falcon Neue Medien Vertrieb GmbH
   (Kawża C-240/07)
   (2007/C 170/23)
   Lingwa tal-kawża: il-Ġermaniż
   Qorti tar-rinviju
   Bundesgerichtshof
   Partijiet fil-kawża prinċipali
   
      Rikorrenti: Sony Music Entertainment (il-Ġermanja) GmbH
   
      Konvenuta: Falcon Neue Medien Vertrieb GmbH.
   Domandi preliminari
   
               1)
            
            
               Jekk il-perijodi ta' protezzjoni previsti mid-Direttiva tal-Parlament Ewropew u tal-Kunsill, 2006/116/KE (1), tat-12 ta' Diċembru 2006, dwar il-perjodu ta' protezzjoni ta' drittijiet ta' l-awtur u ta' ċerti drittijiet relatati (direttiva dwar il-perijodu ta' protezzjoni), japplikawx, skond il-kundizzjonijiet stabbiliti fl-Artikolu 10(2) ta' din id-direttiva, anki jekk is-suġġett in kwistjoni qatt ma kien protett fl-Istat Membru li fih qed tintalab il-protezzjoni?
            
         
               2)
            
            
               Fil-każ ta' risposta affermattiva għad-domanda (1) jekk:
               
                           a)
                        
                        
                           Il-kliem dispożizzjonijiet nazzjonali, previst mill-Artikolu 10(2) tad-direttiva dwar il-perijodu ta' protezzjoni, jinkludix ukoll id-dispożizzjonijiet ta' l-Istati Membri fil-qasam ta' protezzjoni favur persuni li għandhom drittijiet iżda li mhumiex ċittadini Komunitarji?
                        
                     
                           b)
                        
                        
                           Il-perijodi ta' protezzjoni previst mill-Artikolu 10(2) tad-direttiva dwar il-perijodu ta' protezzjoni japplikawx ukoll għal oġġetti li, fid-data indkata fl-Artikolu 10(1) tad-direttiva, kienu effettivament jissodisfaw ir-rekwiżiti ta' protezzjoni meħtieġa mid-Direttiva tal-Kunsill 1992 92/100/KEE (2), tad-19 ta' Novembru, dwar dritt ta' kiri u dritt ta' self u dwar ċerti drittijiet relatati mad-drittijiet ta' l-awtur fil-qasam tal-proprjetà intellettwali, iżda fejn is-sidien tagħhom mhumiex ċittadini Komunitarji?
                        
                     
         
      (1)  ĠU L 372, p. 12.
   
      (2)  ĠU L 346, p. 61.